# Ny strategisk plan for Helsam

## Notat til instituttrådsmøtet 8.5.24

Fra: Knut Tore

### Bakgrunn

Arbeidet med en ny strategisk plan for instituttet ble startet opp i fjor dels som følge av at fakultetet utarbeidet ny strategisk plan med tilhørende årsplan og dels som følge av at arbeidet med egenevalueringsrapportene inn mot den pågående fagevalueringen avdekket behov for å oppdatere instituttets strategiske plan.

Arbeidet ble utsatt i vinter som følge av sykefravær, men vi restarter nå prosessen, og vil med dette invitere til rådets innspill til det videre arbeidet.

En ny strategisk plan vil i stor grad hvile på avdelingenes plandokumenter samt fakultets og UiOs planer.

### Forslag til prosess

1. Det settes ned en arbeidsgruppe bestående av forskningsleder,  utdanningsledere, nestleder og kontorsjef. Arbeidet ledes av instituttleder.  Opprettes primo mai 2024
2. Avdelingene deler sine strategiske planer med gruppen frist for dette blir utgangen av mai.
3. Arbeidsgruppen lager et utkast innenfor områdene forskning, undervisning, formidling og organisasjon. Ferdig utkast innen utgangen av juni
4. Utkastet deles med avdelingene for innspill.  Svarfrist ultimo august.
5. Forslag til strategi diskuteres i rådsmøtet 11. september
6. Strategien vedtas i avdelingsledermøtet og oversendes fakultetet ultimo september.